Holan breyttist í gröf þegar mikið lá við „ Hús íslenskra fræða er breytt í gröf íslenskra fræða á 350 ára afmæli Árna Magnússonar , “ sagði Árni Páll Árnason , þáverandi formaður Samfylkingarinnar í mikilli eldræðu eftir sögulegan ósigur flokksins í þingkosningum árið 2013 . Gripið var til grafarinnar til að leggja áherslu á slæmar horfur í stjórnmálunum . Framkvæmdir við Hús íslenskra fræða eru nú í fullum gangi . Búið er að steypa grunn þess rúmum sex árum frá því að fyrsta skóflustungan var tekin á sínum tíma . Halda mætti að álög séu á húsbyggingum á svæðinu því ferlið var svipað við byggingu Þjóðarbókhlöðunnar sem stendur skammt frá . Það var í lok janúar árið 1978 sem fyrsta skóflustungan að Þjóðarbókhlöðunni var tekin en húsið var svo ekki tekið í notkun fyrr en sextán árum síðar . Þá hafði farið fram mikið stapp um fjármögnun byggingarinnar og ýmsir snúningar verið teknir á Alþingi til þess að koma framkvæmdunum inn á fjárlög . Sú ákvörðun ríkisstjórnarinnar um að helmingur þeirrar upphæðar sem veitt yrði í framkvæmdina árið 1990 kæmi úr sjóðum Happadrættis Háskólans vakti t.a.m. hóflega hrifningu yfirstjórnar skólans . Miðopna Morgunblaðsins annan desember 1994 var lögð undir opnun Þjóðarbókhlöðunnar . Þar er sagt frá því að um eitt þúsund manns hafi sótt opnunina . Skjáskot afarósáttir við aðgerðaleysiðogum haustið 2013 skoruðu þeir á unga Sjálfstæðismenn í vestfirsku þjóðaríþróttinni mýrarbolta . Tekist yrði á í grunninum . Það væri það „ menningarlegasta “ sem hægt væri að gera í stöðunni , eins og stóð í áskoruninni . Þó augljóst sé að slíkur viðburður myndi vekja mikla og verðskuldaða athygli varð þó ekkert af rimmunni . Fróðlegt verður að sjá hvort ríkisstjórn flokkanna endist lífið til að klára húsið í sameiningu . Þegar nokkur athafnaskáld tóku sig til og efndu til samkeppni um ljótasta orð móðurmálsins í lok árs 2013 þótti við hæfi að tilkynna það við „ Holu íslenskra fræða “ og er það elsta heimildin á mbl.is um þetta nýja nafn sem festist við reitinn . Ef vilji var til þess að auka á dramatíkina var talað um „ Gröf íslenskra fræða “ en holan virðist hafa haft vinninginn . Af einhverjum óskiljanlegum ástæðum var það orðið geirvarta sem hafði vinninginn í þessum gjörningi . Sumir sáu þó tækifærin sem lágu í holunni og einn þeirra var Björn Jón Bragason sem þá ritstýrði vikublaðinu Reykjavík . Í leiðara blaðsins á útmánuðum 2016 stakk hann upp á því að í stað fræðasetursins yrðu reistar stúdentaíbúðir í grunninum . Árnastofnun fengi í staðinn Safnahúsið við Hverfisgötu til sinna umráða . „ Stúdentagarðar á þessum stað mættu gjarnan vera nokkuð há bygging , allt að fimm hæðir . Í rauninni er vart hægt að hugsa sér heppilegri stað fyrir íbúðir stúdenta og þarna yrði það raunhæfur kostur þeirra margra að vera án bíls sem myndi létta á bílastæðavandanum við Háskólann og spara stúdentum kostnað , “ reifaði Björn Jón .